recursal/SuperWikiNEXT-32B huggingface dataset:
**Wanhan hywän ajan laulu** on Somerolla asuvan Pentti Koskimaan (s. 1943) CD-albumi, joka sisältää 10 Toivo Kärjen ennenjulkaisematonta kappaletta vuosilta 1943-1986 sekä yhden uuden version. Levyn julkaisi Musapalvelu Salmenoja vuonna 2018, sovitukset teki ja äänitykset ja miksaukset hoiti omassa studiossaan Timo Salmenoja. Säestävässä perinteisen tyylin pienyhtyeessä soittivat Timo Salmenoja haitari, piano, koskettimet, basso, Siiri-Sofia Kanerva viulu, Tapio Lindholm kitara ja Antti Roos rummut.

Projektin taustaa
-----------------

Pentti Koskimaa teki vuonna 2017 albumin *Muistatko?*, jolle hän lauloi uusia versioita Henry Theelin alun perin levyttämistä kappaleista, sovittajana Timo Salmenoja. Mukana oli kaksi Toivo Kärjen vuoden 1948 sävellystä. Turkulaisen Radio Robin Hoodin toimittajat Liisa-Hellevi ja Erkki Rantanen tunsivat hyvin sekä Pentti Koskimaan että Kalervo Kärjen, Toivo Kärjen pojan ja jäämistön hoitajan. He vihjaisivat Pentille, että kannattaisi ottaa yhteyttä Kalervoon. Tämä kertoi hänellä olevan paljon isänsä julkaisematonta tuotantoa. Pentti kiinnostui välittömästi, ja syntyi idea kokonaisesta albumista tätä materiaalia. Kalervo toimitti valitsemansa nipun käsikirjoitusnuotteja Timo Salmenojalle, kappaleista mietittiin tasapainoinen kokonaisuus, ja Timo hoiti levytykset. Kalervo kirjoitti jokaisesta kappaleesta sen syntyä selvittävän lyhyen selosteen, ja levyn kannet suunnitteli Timo. Levynjulkistuskonsertti pidettiin Someron Seurahuoneella 26.1.2019.

Levyn kappaleet
---------------

  

* 1. *Wanhan hywän ajan laulu*  (säv. Toivo Kärki, san. Pauli Ylitalo, sov. Timo Salmenoja, 1986)
* 2. *Unelmien ranta*  (säv. Toivo Kärki, san. Reino Helismaa, sov. Timo Salmenoja, 1964)
* 3. *En voi luoksesi mä tulla*  (säv. Toivo Kärki, san. Liisa-Hellevi Rantanen, sov. Timo Salmenoja, 1982)
* 4. *Kuutamotanssit saaristossa*  (säv. Toivo Kärki, san. Kauko Käyhkö, sov. Timo Salmenoja, 1943)
* 5. *Etsin juuriain*  (säv. Toivo Kärki, san. Vexi Salmi, sov. Timo Salmenoja, 1978)
* 6. *Ethän muistele pahalla*  (säv. Toivo Kärki, san. Liisa-Hellevi Rantanen, sov. Timo Salmenoja, 1982)
* 7. *Hymysi aurinko*  (säv. Toivo Kärki, san. Timo Salmenoja, sov. Timo Salmenoja, 1980)
* 8. *Metsä on ystäväsi*  (säv. Toivo Kärki, san. Pauli Salonen, sov. Timo Salmenoja, 1983)
* 9. *Onko kuultu kummempaa*  (säv. Toivo Kärki, san. Kerttu Mustonen, sov. Timo Salmenoja, 1944)
* 10. *Yön sylissä*  (säv. Toivo Kärki, san. Juha Vainio, sov. Timo Salmenoja, 1977)
* 11. *Muistatko*  (säv. Toivo Kärki, san. Lauri Jauhiainen, sov. Timo Salmenoja, 1948)

Aiheesta muualla
----------------

* Minna Filppu: *Toivo Kärjen ennen kuulemattomat sävellykset soivat Somerolla*, Salon Seudun Sanomat / Kulttuuri 13.1.2019
* Sauli Kaipainen: *Wanhan hywän ajan laulu*, Somero 19.1.2019
**Maria Manuela** (15. lokakuuta 1527 Coimbra, Portugalin kuningaskunta - 12. heinäkuuta 1545 Valladolid, Espanja) oli Portugalin prinsessa (1527–1531) ja Asturian ruhtinatar.

Hän oli Portugalin kuningas Juhana III:n ja Katariina Itävaltalaisen vanhin tytär. Hänen enonsa Kaarle V järjesti Maria Manuelan naimisiin poikansa, tulevan Espanjan kuningas Filip II:n kanssa.

Puolisot olivat kaksinkertaisia serkkuja, sillä Filipin äiti Isabella oli Juhana III:n sisar. Avioliiton solmimisen aikaan vuonna 1543 he olivat 16-vuotiaita. Vanhemmat vahtivat heidän yhteiselämäänsä tarkkaan, sillä liiton tarkoitus oli tuottaa sukuun perillisiä.

Maria synnytti 8. heinäkuuta 1545 pojan, joka sai nimekseen Don Carlos. Poika oli fyysisesti vammainen ja henkisesti epävakaa ja kuoli 23-vuotiaana. Maria kuoli neljä päivää synnytyksen jälkeen 17-vuotiaana verenvuotoon.

Lähteet
-------

1. 1 2  Philip II (Spain) (1527–1598; Ruled 1556–1598) *Europe, 1450 to 1789: Encyclopedia of the Early Modern World.*. Viitattu 17.4.2023.
2. ↑  Rocio Martinez: Marital Exesses: Maria Manuela de Portugal *Museo ecologica Humana*. Viitattu 17.4.2023.


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Chile
* Espanja
* Katalonia
* Saksa
* Yhdysvallat

 |
|  |
| Henkilöt | 
* Deutsche Biographie

 |

 |
Kiinan havaintopallo kuvattuna Lockheed U-2:sta.
**Kiinan havaintopallo** lensi Yhdysvaltojen ilmatilassa 28. tammikuuta ja 4. helmikuuta 2023 välisena aikana, jolloin Yhdysvaltojen ilmavoimat ampuivat sen alas. Yhdysvaltain viranomaiset epäilivät säähavaintopallon olleen vakoilutehtävissä, jonka Kiina kuitenkin kielsi.

Kiinan havaintopallo leijui Alaskan kautta Kanadaan, josta se tuli Yhdysvaltojen Montanaan ja lopuksi ammuttiin alas Etelä-Carolinan rannikolla. Havaintopallon joutumisesta Yhdysvaltoihin ja sen tarkoituksesta on ollut ristiriitaista tietoa. Kesäkuussa 2023 Pentagonin tiedottaja Pat Ryder ja syyskuussa 2023 Yhdysvaltojen kenraali Mark Miley ilmoittivat, että kyseessä ei ollut vakoilupallo. Huhtikuussa 2023 kuitenkin CNN:n mukaan havaintopallo pystyi keräämään arkaluotoista tietoa Yhdysvaltojen yllä, ja joulukuussa 2023 Yhdysvaltain tiedusteluarvion mukaan pallo käytti yhdysvaltalaista verkkoyhteyttä viestiäkseen Kiinaan. Kiinan mukaan se oli siviilikäytössä ollut sääpallo, joka harhautui reitiltään.

Havaintopallotapahtuma vaikutti Yhdysvaltojen ja Kiinan suhteisiin, kun ulkoministeri Antony Blinken perui sen takia matkansa Kiinaan.

Lähteet
-------

1. ↑  Kiinan mysteeripallo saattoi olla tiedustelun täsmäisku tai jotain aivan muuta – katso, miten jättipallo toimii *yle.fi*. Viitattu 3.1.2024.
2. 1 2  Ojala, Jussi: Kiinan vakoilupallo ei vakoillutkaan *iltalehti.fi*. Viitattu 3.1.2024.
3. 1 2  Nurminen, Jussi: Yhdysvaltalaiskenraali: Kiinan "vakoilupallo" ei vakoillut *yle.fi*. Viitattu 3.1.2024.
4. 1 2  Hyttinen, Kati: CNN: Kiinan vakoilupallo pystyi lähettämään tietoja Pekingiin *mtvuutiset.fi*. Viitattu 3.1.2024. (englanniksi)
5. ↑  U.S. intelligence officials determined the Chinese spy balloon used a U.S. internet provider to communicate *nbcnews.com*. Viitattu 3.1.2024. (englanniksi)
**Mäkkylän kummitus** on vuoden 1946 lopulla vajaan kuukauden ajan yksittäiseen taloon keskittynyt selittämättä jäänyt poltergeist-ilmiö. Ilmiö sai suomalaisessa lehdistössä suurta huomiota.

Ilmiöt alkoivat 10. lokakuuta vuonna 1946 Mäkkylässä nykyisellä Helsingin ja Espoon rajalla. Konstaapeli August Heinosen taloon suuntautui pari viikkoa kivien heittelyä. Kivisade ajoittui illan hämärtyessä aina kello 22 saakka. 

Kivisade loppui ja pari päivää oli aivan rauhallista, kunnes 21. lokakuuta talon sisätiloissa alkoi esineiden lentely itsestään. Asukkaat todistivat muun muassa kukkaruukun putoavan pöydältä, uunin luukkujen avautuvan sisältöjen lentäessä ulos ja silitysraudan lentävän ilman poikki.

Lehdet kirjoittivat ilmiöistä ensimmäisen kerran 26. lokakuuta. Talon ympärille kertyi juttujen tuomana väkeä, joka aiheutti levottomuuksia. He syyttivät asukkaita *Mustan Raamatun* lukijoiksi, ja August Heinosta lyötiin. Ilmiöille kertyi enemmän todistajia. Muiden muassa sähköasentajat näkivät sulakkeiden irtoavan sulaketaulusta.

Kritiikki ja todenperäisyys
---------------------------

Poliisi selvitti kummittelua alusta alkaen. Leppävaaran poliisiasemalta oli jopa kymmenen poliisia etsimässä kivien heittelijää löytämättä syyllistä. Kivien heittelyä oli poliisinkin mukaan tapahtunut, mutta esineiden lentelyn sisätiloissa se katsoi olevan sensaationhakuista liioittelua. Samoin, kenenkään poliisimiehen ei myönnetty nähneen lentelyä tai uskoneen sen todenperäisyyteen.

Mäkkylän kummituksen sanotaan lopettaneen kummittelunsa kuukauden vaihteessa.

Tapahtumien aikaan poliisina Leppävaarassa toiminut Reino Lindfors on myöhemmin paljastanut pojalleen Mäkkylän kummituksen olleen huijausta. Reino oli kertonut asiasta pojalleen vuonna 1996. Kun poliisit olivat ympäröineet talon, hieman yli 20-vuotias mies oli tilaisuuden tullen kaivanut taskustaan kiviä ja kivisade alkoi tämän jälkeen. Kun poliisi sai miehen kiinni itse teossa, ei kummitteluja talossa enää havaittu. Asiasta ei tuolloin tehty sen suurempaa numeroa.*lähde?*

Kirjallisuutta
--------------

* Tikkala, Heikki: *Olevaisen yöpuoli: Vaimosniemen kummitus ja 50 muuta poltergeistia*, s. 128-131. Kuopio: H. Tikkala, 1993. ISBN 952-90-4679-0.

Aiheesta muualla
----------------

* Olevaisen yöpuoli: Vaimosniemen kummitus ja 50 muuta poltergeistia - PDF muodossa (sivu 128)
* Mäkkylän kummitustalo
* Hämmästyttävät ilmiöt jatkuvat Pitäjänmäellä Huom. maksuseinä!
* Espoon poltergeist: Mitä tapahtui Mäkkylän kummitustalossa syksyllä 1946? (Arkistoitu – Internet Archive)
**George H. Lowery Jr.** (2. lokakuuta 1913 Monroe, Louisiana – 19. tammikuuta 1978) oli yhdysvaltalainen eläintieteilijä.

George Lowery opiskeli Louisianan polyteknisessä instituutissa Rustonissa 1930–1932 ennen siirtymistään Louisianan osavaltionyliopistoon Baton Rougeen, josta hän valmistui 1936. Samana vuonna hän liittyi yliopiston henkilökuntaan eläintieteen ohjaajana ja nimitettiin eläinmuseon apulaiskuraattoriksi. Lowery vietti koko työelämänsä Louisianan yliopistossa lukuun ottamatta kahden vuoden jaksoa, jolloin hän valmisteli väitöskirjaansa Kansasin yliopistossa ja väitteli siellä filosofian tohtoriksi 1947.

Paljolti Loweryn ansiosta Louisianan yliopiston eläinmuseo laajennettiin Luonnontieteiden museoksi ja Lowery oli sen ensimmäinen johtaja 1951. Vuonna 1955 hänet nimitettiin eläintieteen Boyd-professoriksi. Hän loi uuden julkaisusarjan *The Occasional Papers of the Museum of Zoology of Louisiana State University*. Vuonna 1955 hän julkaisi teoksen *Louisiana Birds*, joka voitti Louisianan kirjallisuuspalkinnon samana vuonna. Lowery tutki lintujen lisäksi myös nisäkkäitä, joista hän julkaisi teoksen *The Mammals of Louisiana and its Adjacent Waters* (1974). Hän kirjoitti kymmeniä tieteellisiä artikkeleita.

Vuonna 1981 perusti Louisianan lintutieteellinen seura (LOS) *The George H. Lowery Awards* -palkinnon Lowerin kunniaksi.

Lowery toimi American Ornithologists’ Unionin puheenjohtajana vuosina 1959–1961. Hänen päätutkimuskohteenaan olivat neotrooppisen alueen eli Etelä- ja Keski-Amerikan linnut, joista hän nimesi muun muassa oranssikurkkutangaran (*Wetmorethraupis sterrhopteron*) yhdessä John P. O'Neillin kanssa 1964.

Lähteet
-------

* Muistokirjoitus (*The Auk* 98.) (Arkistoitu – Internet Archive)

### Viitteet

1. ↑  LOS (Arkistoitu – Internet Archive)
2. ↑  ITIS


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Saksa
* Yhdysvallat
* Alankomaat

 |
|  |
| Muut | 
* IdRef

 |

 |
**Radziejówin piirikunta** (puol. *powiat radziejowski*) on Puolan piirikunta Kujavia-Pommerin voivodikunnassa. Sen väkiluku oli vuoden 2019 lopussa 40 321. Piirikunta jakautuu hallintokeskus Radziejówin kaupunkikuntaan sekä kuuteen maalaiskuntaan (Bytoń, Dobre, Osięciny, Piotrków Kujawski (sisältää Piotrków Kujawskin kaupungin), Radziejów sekä Topólka).

Radziejówin piirikunnan pinta-alasta arviolta viisi prosenttia oli metsän peitossa vuonna 2018.

Radziejówin piirikunnan työttömyysaste oli vuoden 2018 lopussa 16,4 prosenttia. Luku on huomattavan suuri sekä Kujavia-Pommerin voivodikunnan että koko Puolan työttömyyslukuihin verrattuna.

Piirikunnan väestöpyramidi 2014.
Vuoden 2019 lopussa Radziejówin piirikunnassa oli 40 321 asukasta, joista 50,5 prosenttia naispuolisia ja 49,5 prosenttia miespuolisia. Puolan väestönlaskennassa 2011 väkiluvun laskettiin olevan 42 423 ja sen ennakoidaan vuoteen 2050 mennessä pienenevän 31 090 asukkaaseen. Alle 18-vuotiaiden osuus piirikunnan väestöstä oli vuoden 2019 lopussa 16,7 prosenttia, työikäisten 61,5 prosenttia ja eläkeikäisten 21,7 prosenttia väestön keski-iän ollessa 42,3 vuotta. Elävänä syntyi vuonna 2019 yhteensä 383 lasta.

Lähteet
-------

1. 1 2 3 4 5 6 7 8 9 10  Powiat radziejowski w liczbach *Polska w liczbach*. Viitattu 14.11.2020. (puolaksi)
2. ↑  Powiat Radziejowski Association of Polish Counties. Viitattu 14.11.2020. (puolaksi)
3. ↑  Territorial units (Territorial units layout-pudotusvalikosta valittaessa vaihtoehto "Administrative units", sitten alle avautuvasta luettelosta kohta "Kujawsko-Pomorskie") Puolan tilastokeskus. Viitattu 14.11.2020. (puolaksi, englanniksi)
4. ↑  Powiat radziejowski (PDF) Bydgoszczin tilastokeskus. Viitattu 14.11.2020. (puolaksi)
5. ↑  Mniejszości narodowe i etniczne oraz społeczność posługująca się językiem kaszubskim wg powiatów w 2011 r. Puolan sisäministeriö. Viitattu 14.11.2020. (puolaksi)

Kujavia-Pommerin voivodikunnan vaakunaKujavia-Pommerin voivodikunta
**Pääkaupungit: Bydgoszcz** ja **Toruń**   

**Oman kuntansa muodostavat kaupungit:**  

Inowrocław | Brodnica | Chełmno | Rypin | Chełmża | Lipno | Wąbrzeźno | Golub-Dobrzyń | Aleksandrów Kujawski | Ciechocinek | Radziejów | Kowal | Izbica Kujawska | Nieszawa

**Maalaiskunnissa sijaitsevat kaupungit:**   

Świecie | Nakło nad Notecią | Solec Kujawski | Żnin | Tuchola | Mogilno | Koronowo | Kruszwica | Szubin | Sępólno Krajeńskie | Janikowo | Barcin | Gniewkowo | Nowe | Strzelno | Pakość | Więcbork | Kcynia | Brześć Kujawski | Piotrków Kujawski | Mrocza Łabiszyn | Janowiec Wielkopolski | Kowalewo Pomorskie | Jabłonowo Pomorskie | Skępe | Łasin | Lubraniec | Dobrzyń nad Wisłą | Kamień Krajeński | Chodecz | Radzyń Chełmiński | Górzno | Lubień Kujawski

**Piirikuntatason kaupungit:**   

Bydgoszcz | Grudziądz | Toruń | Włocławek

**Piirikunnat:**   

Aleksandrów | Brodnica | Bydgoszcz | Chełmno | Golub-Dobrzyń | Grudziądz | Inowrocław | Lipno | Mogilno | Nakło | Radziejów | Rypin | Sępólno | Świecie | Toruń | Tuchola | Wąbrzeźno | Włocławek | Żnin
Vladimir Dolgih
**Vladimir Ivanovitš Dolgih** (ven. Владимир Иванович Долгих; 5. joulukuuta 1924 Ilanski – 8. lokakuuta 2020 Moskova) oli venäläinen poliitikko. Hän aloitti uransa Neuvostoliiton kommunistisessa puolueessa ja toimi myöhemmin Yhtenäinen Venäjä -puolueessa.

Dolgih lähti vapaaehtoisena rintamalle toisessa maailmansodassa vuonna 1941. Hän haavoittui vakavasti taistelussa Orjolin alueella vuonna 1943 ja sai vuonna 1944 vapautuksen palveluksesta terveyssyistä. Vuonna 1949 Dolgih valmistui Irkutskin kaivos- ja metalliteollisuuden instituutista. Hän oli oppiarvoltaan teknillisten tieteiden tohtori ja loi politiikan ulkopuolella uran johtotehtävissä kaivos- ja metalliteollisuuden alalla.

Dolgih istui Neuvostoliiton korkeimmassa neuvostossa vuosina 1966–1989. Hän oli kommunistipuolueen keskuskomitean sihteeri vuosina 1972–1988. Vuosina 1982–1988 Dolgih oli myös politbyroon ehdokasjäsen, ja vuonna 1986 hän kuului politbyroossa ryhmään, joka koordinoi Tšernobylin ydinvoimalaonnettomuuden jälkeisiä pelastustoimia. Vuosina 2011–2013 Dolgih oli valtioduuman jäsen. Vuosina 2013–2018 hän istui Venäjän liittoneuvostossa sen vanhimpana jäsenenä.

Dolgih sai kaksi kertaa Sosialistisen työn sankarin arvonimen (1965, 1984). Leninin kunniamerkki hänelle myönnettiin kuudesti. Lisäksi Dolgihilla oli kaksi luokan I Isänmaallisen sodan kunniamerkkiä (1965, 1985) sekä luokkien I, II ja IV kunniamerkit "ansioista isänmaalle" (2014, 2020, 2009). Hänelle myönnettiin Ystävyyden kunniamerkki vuonna 2005. Dolgihin kuoleman jälkeen Istraan perustettiin hänen mukaansa nimetty teknillinen lyseo. Dolgihilla oli kolme tytärtä.

Lähteet
-------

1. 1 2 3 4  Долгих, Владимир Иванович Tass, viitattu 21.1.2024 (venäjäksi)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Saksa
* Yhdysvallat

 |
|  |
| Henkilöt | 
* Deutsche Biographie

 |

 |
Liernen kansallispuistoRuotsin ja Norjan välisen valtakunnanrajan merkki.

|  |  |
| --- | --- |
| Sijainti | 
Lierne, Norja |
| Pinta-ala | 
333 km² |

Hallinto| Nimi alkuperäiskielellä | 
Lierne nasjonalpark |
| Perustettu | 
2004 |

muokkaa - muokkaa wikitekstiäTietolaatikon dokumentaatioNäytä Wikidatasta tulevat arvot

**Liernen kansallispuisto** (norj. *Lierne nasjonalpark*) on yksi Norjan 48 kansallispuistosta. Se sijaitsee Liernen kunnassa Ruotsin vastaisella rajalla. Kansallispuisto avattiin vuonna 2004 ja sen pinta-ala on 333 neliökilometriä. Alueella elää suuri määrä vesilintulajeja ja karhukannan tiheys on Norjan korkein. Kasvisto ei ole erityisen monipuolinen, mutta erilaisia sieniä esiintyy runsaasti.

* Liernen kansallispuisto on merkitty karttaan numerolla 16.Liernen kansallispuisto on merkitty karttaan numerolla 16.

Lähteet
-------

1. ↑  Ryvarden, Leif: Lierne nasjonalpark *Store norske leksikon*.  17.12.2023. Viitattu 10.1.2024. (norjaksi)

Aiheesta muualla
----------------

* Kuvia tai muita tiedostoja aiheesta **Liernen kansallispuisto** Wikimedia Commonsissa
**Louis Achille Hirsch** (28. marraskuuta 1887 New York – 13. toukokuuta 1924 New York) oli yhdysvaltalainen säveltäjä. Hän sävelsi näyttämömusiikkia ja lauluja. Hän oli 1910-luvun puolestavälistä kuolemaansa saakka yksi Yhdysvaltain suosituimmista musikaalien säveltäjistä ja Jerome Kernin ohella johtava hahmo yhdysvaltalaisen musiikkiteatterin modernisoinnissa.

Hirsch opiskeli City College of New Yorkissa. Hän matkusti myös Berliiniin opiskelemaan pianonsoittoa Sternin konservatoriossa, josta hän palasi Yhdysvaltoihin vuonna 1906. Siellä hän aloitti työskentelyn pianistina Tin Pan Alleyssa ja omien teosten säveltämisen. Hirsch pääsi säveltämään musiikkia Lew Dockstaderin minstrel showiin. Hänen ensimmäinen kokonainen musiikkiteatteriteoksensa oli *He Came From Milwaukee* (1910). Hirschin *Revue of Revues* (1911) teki ranskalaisesta Gaby Deslysista tutun yhdysvaltalaiselle yleisölle. Monista Hirschin lauluista tuli suosittuja Deslysin esittäminä.

Hirschin ensimmäinen suuri menestysteos oli *Vera Violetta* (1911), jossa esiintyi Al Jolson. Hän sävelsi kaikkiaan kymmeniä komedioita ja revyitä Broadwaylle. Hirschin myöhempiä teoksia ovat *My Home Town Girl* (1915), *Going Up* (1917, sanoittaja Otto Harbach) ja *Mary* (1920). *Mary*-musikaalista on peräisin hänen tunnetuimpiin lauluihinsa kuuluva "The Love Nest", josta tuli Burns and Allenin radioshow'n teemasävelmä. Hirschin muita tunnettuja kappaleita ovat muiden muassa "Always Together", "Going Up", "Beautiful Island of Girls", "My Rambler Rose" ja "Annabel Lee". Ensimmäisen maailmansodan aikana Hirsch sävelsi lauluja *Ziegfeld Folliesiin*. Hän oli yksi American Society of Composers, Authors and Publishersin yhdeksästä perustajajäsenestä vuonna 1914. Hän kuoli keuhkokuumeeseen 36-vuotiaana.

Lähteet
-------

1. ↑  Louis A. Hirsch (1887-1924) Bibliothèque nationale de France, viitattu 21.1.2024 (ranskaksi)
2. ↑  Louis A. Hirsch AllMusic, viitattu 21.1.2024 (englanniksi)
3. 1 2 3 4 5 6  Kevin Clarke, Going Up? The Music of Louis Hirsch Operetta Research Center 18.6.2014, viitattu 21.1.2024 (englanniksi)
4. 1 2  MIDNIGHT FROLIC: THE BROADWAYTHEATER MUSIC OF LOUIS A. HIRSCH New World Records, viitattu 21.1.2024 (englanniksi)

Aiheesta muualla
----------------

* Louis Hirsch Internet Movie Databasessa. (englanniksi)
* IMSLP: nuotteja

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Espanja
* Ranska
* BnF data
* Yhdysvallat
* Tšekki
* Puola

 |
|  |
| Taiteenala | 
* MusicBrainz

 |
|  |
| Henkilöt | 
* Trove

 |
|  |
| Muut | 
* Europeana
* SNAC

 |

 |
| "One of These Days"Pink Floyd |
| --- |
| Singlen "One of These Days" kansikuva |
| Singlen tiedot |
|  Albumilta | *Meddle* |
|  B-puoli | "Fearless" |
|  Äänitetty  | 19.–21. & 23.–25. heinäkuuta 1971, Morgan Studios, Lontoo elokuu 1971, AIR Studios, Lontoo |
|  Julkaistu | 29. marraskuuta 1971 |
|  Formaatti | 7"-single |
|  Tekijä(t) | Gilmour/Waters/Wright/Mason |
|  Tuottaja(t) | Pink Floyd |
|  Tyylilaji | progressiivinen rockpsykedeelinen rockhard rock |
|  Kesto | 05.32 (singleversio) |
|  Levy-yhtiö | Harvest, Capitol |
| Pink Floydin muut singlet |
| "The Nile Song"1969 | "One of These Days"1971 | "Free Four"1972 |

**One of These Days** on brittiläisen Pink Floyd -yhtyeen kappale ja avausraita vuonna 1971 julkaistulta albumilta *Meddle*. Se julkaistiin myös singlenä Kanadassa, Italiassa, Japanissa ja Yhdysvalloissa. Kappale oli Pink Floydin ensimmäinen, jossa laulajana toimi rumpali Nick Mason – tosin tämä rajoittui lyhyeen, puhuttuun fraasiin.

Rakenne
-------

Kappaleen puolivälissä kuuluva ääni kuuluu rumpali Nick Masonille. Hän lausuu sanat *One of these days I’m going to cut you into little pieces* (suom. *Jonakin päivänä leikkaan sinut pieniksi palasiksi.*) Basisti Roger Waters kertoi myöhemmin haastattelussa, että lause oli kohdistettu Jimmy Young -nimiselle tiskijukalle. Hän paljasti samalla, että kappale oli tarkoitettu henkilökohtaiseksi hyökkäykseksi. Konserteissa yhtyeellä oli tapana soittaa nauhalta pätkiä Youngin radioshow’sta juuri ennen kuin "One of These Daysin" soitto aloitettiin.

> »Todennäköisesti mielenkiintoisin juttu "One of These Daysissa" on se, että itse asiassa olen siinä laulajana ensimmäistä kertaa äänitteellämme. Se on aika yllättävä esitys, jossa on käytetty korkeaa ääntä ja hidastettua nauhaa.»   
> (Nick Mason, rumpali)
> 
> 

Alun bassoraita on tuplattu. David Gilmour soittaa oman osuutensa yhdellä kanavalla ja Waters toisella.

Noin kolmen minuutin kohdalla kuuluu heiveröinen urkuriffi, joka monien mielestä kuulostaa *Doctor Who* -televisiosarjan tunnussävelmältä.

Kokoonpano
----------

* David Gilmour – kitara, slide-kitara, bassokitara
* Roger Waters – bassokitara
* Nick Mason – rummut, takaperin soitettu lautanen, ääni
* Richard Wright – Hammond-urut, piano, ääniefektit

Lähteet
-------

1. ↑  Singles – Pink Floyd (listasta *Pink Floyd*) Pinkfloyd.com. Viitattu 9.5.2012.  (englanniksi)
2. 1 2  Gilmour, Waters, Mason, Wright: Shades of Pink - The Source, 1984 Pinkfloydfan.net. Viitattu 9.5.2012.  (englanniksi)
3. 1 2 3  Meddle pink-floyd.org. Viitattu 9.5.2012.  (englanniksi)
Tehtaan palaneet ja sotketut rauniot vuonna 2011.
**Virenojan tiilitehdas** toimi Orimattilan Virenojalla vuosina 1927–1975. Tehtaan perusti lahtelainen rautakauppias K. E. Mäkelä. Tehtaan vuosituotanto oli aluksi 2,5–3,5 miljoonaa tiiltä ja myöhemmin jopa 6 miljoonaa tiiltä. Tiilitehdas oli Suomen seitsemänneksi suurin. Tehtaan valmistamia punaisia tiiliä on edelleen nähtävissä monissa vanhoissa rakennuksissa Etelä- ja Keski-Suomessa.  

Puurunkoinen tehdas tuhoutui täysin tulipalossa juhannusaattona 1975 eikä sitä enää rakennettu uudelleen. Tehdas on nykyään airsoft-pelialue.

Tehtaalla käytettiin valmiiden tiilien kuljetukseen työntö- ja sähköratoja. Savi kuljetettiin tehtaalle savenottopaikoilta 600mm kapearaiteista kenttärataa pitkin joka oli vuoteen 1950 saakka hevosvetoinen mutta myöhemmin sillä käytettiin moottorivetureita. Radalla oli käytössä veturit *Rheiner Maschinenfabrik Windhoff 779/1949*, *Motor Rail Simplex 21558* ja *Motor Rail Simplex 21564*. 1970-luvun alussa kenttäradalla oli 31 kuuppavaunua.

Tehtaalle johti myös 350 metriä pitkä vuonna 1960 avattu leveäraiteinen sivuraide Lahti–Loviisa-radalta.

Lähteet
-------

* Hanna Nieminen : Virenojan kylän kasvumahdollisuudet, miljöösuunnittelun suuntautumisvaihtoehdon opinnäytetyö. Lahden ammattikorkeakoulu 2009, tiilitehtaasta s.20–21
* Eljas Pölhön junasivut : Lahti-Loviisa teollisuus (vers\_2) (Arkistoitu – Internet Archive)
* Vaunut.org : Eljas Pölhön kuva Virenojan savijunasta vuodelta 1971

### Viitteet

1. ↑  Virenoja Oy:n Facebook-sivu *www.facebook.com*. Viitattu 25.12.2023.
2. ↑  Virenojan tarina - Virenoja.fi *web.archive.org*.  28.8.2018.  Arkistoitu 28.8.2018. Viitattu 25.12.2023.
3. ↑  Pelialueet *Lahti Airsoft*. Viitattu 2.9.2017.
**Wario World** on Treasuren kehittämä ja Nintendon julkaisema tasohyppelypeli, joka julkaistiin vuonna 2003 yksinoikeudella Nintendo GameCubelle. Pelin sankarina on Marion arkkivihollinen Wario.

Tarina
------

*Wario Worldissa* maaginen musta timantti on muuttanut kaikki Warion kulta-aarteet ja jalokivet hirviöiksi ja lähettää Warion erikoiseen maailmaan. Warion täytyy tuhota Musta Timantti saadakseen aarteensa takaisin.

Pelaaminen
----------

Toisin kuin monet muut GameCubelle ilmestyneet tasohyppelypelit, ei *Wario World* sisällä vaikeita kontrolleja. Pelaaminen perustuu lähinnä nappien A, B, R ja Z painelemiseen käyttäen samalla ohjaustattia Warion liikuttamiseen.

### Maat

*Wario Worldin* tasot on jaettu neljään eri päämaahan, joista jokainen sisältää kaksi tavallista tasoa, sekä yhden pomotason. Listiessään pomovastuksen, saa pelaaja avaimen, jolla hän pääsee seuraavaan maahan. Saatuaan kokoon kaikki neljä avainta, hän pääsee haastamaan itse Mustan Timantin.

Maissa ei ole pääasiassa vain tarkoitus päästä loppuun asti, vaan niistä voi löytää erittäin paljon aarrearkkuja, kultapatsaita sekä timantteja. Timantteja kerätään ns. "salatasoissa", jonne pääsee yleensä tekemällä Ground Pound -iskun maassa sijaitsevan x-merkin päälle. Timantteja tarpeeksi keräämällä pääsee tasoja läpi. Aarrearkkuja ei ole pakko löytää, mutta niitä keräämällä saa avattua minipelejä. Nämä minipelit ovat samoja kuin pelissä *Wario Ware*, ja niitä pelatakseen täytyy pelaajan liittää Game Boy Advance Nintendo GameCubeen. Kultapatsaan kokoamalla Wario saa taas uuden sydämen, jolloin hän kestää enemmän vahinkoa.

Aiheesta muualla
----------------

* *Wario World* MobyGamesissa (englanniksi)
**Jordan Anthony Poole** (s. 19. kesäkuuta 1999) on yhdysvaltalainen koripalloilija, pelipaikaltaan pelintekijä tai heittävä takamies. Hän on pelannut NBA:ssa vuodesta 2019 lähtien. Vuonna 2022 hän voitti Golden State Warriorsissa NBA:n mestaruuden. Poole on tunnettu pelitavastaan, joka muistuttaa joukkuetoveriaan Stephen Currya, sillä heitä pidetään molempia tarkkoina kolmen pisteen heittäjinä sekä hyvinä pallonkuljettajina ja syöttelijöinä.

Elämä ja ura
------------

Poole pelasi yliopistokoripalloa Michiganin yliopistossa kaksi vuotta. Hän ilmoittautui vuoden 2019 NBA: varaustilaisuuteen ja hänet varattiin 28. varauksella Golden State Warriorsiin. Poole pelasi kaksi ensimmäistä kauttaan NBA:ssa suurilta osin penkiltä. Hän pelasi hieman myös Warriorsin farmiliigajoukkueessa Santa Cruz Warriorsissa.

Poolen purkautumiskausi oli kausi 2021–2022, jossa hän aloitti kauden alussa suurimman osan peleistä Warriorsin tähtipelaajan Klay Thompsonin olleen loukkaantunut. Thompsonin palatessa Poole joutui takaisin penkille, mutta hän pelasi silti tarpeeksi hyvin saadakseen neljänneksi eniten ääniä NBA:n vuoden kehittyineimmän pelaajan äänestyksessä, hävitessään vain Ja Morantille, Darius Garlandille ja Dejounte Murraylle. Hänellä oli myös koko liigan korkein vapaaheittojen onnistumisprosentti. Pudotuspelidebyytissään Poole teki 30 pistettä 123–107 voitossa Denver Nuggetsia vastaan. Hän voitti kaudella Warriorsin kanssa ensimmäisen NBA-mestaruutensa.

Lähteet
-------

1. ↑  Jordan Poole Michigan. Viitattu 18.6.2022.. (englanniksi)
2. ↑  Grizzlies' Ja Morant named 2021-22 Kia NBA Most Improved Player *26.4.2022.*. NBA. Viitattu 18.6.2022. (englanniksi)
3. ↑  2021-22 NBA Leaders Basketball Reference. Viitattu 18.6.2022. (englanniksi)
4. ↑  2022 NBA Western Conference First Round Game 1: Denver Nuggets at Golden State Warriors Box Score, April 16, 2022 Basketball Reference. Viitattu 18.6.2022. (englanniksi)
Veikko Kumpulainen (1962)
**Veikko Kasper Kumpulainen** (12. elokuuta 1912 Hausjärvi – 1. elokuuta 1977 Nurmijärvi) oli suomalainen yrittäjä ja yritysjohtaja, joka sai teollisuusneuvoksen arvonimen.

Kumpulainen valmistui koneteknikoksi Helsingin teollisuuskoulusta 1938 ja meni valmistuttuaan työnjohtajaksi Strömbergille Pitäjänmäelle. Sotien aikana hän toimi puolustuslaitoksen palveluksessa, ammusvalmistuksen tarkastajana ja optisten laitteiden suunnittelijana ja tarkastajana. Konetehdas V. Kumpulainen -yrityksen toiminnan Kumpulainen aloitti vuonna 1945, osakeyhtiöksi yritys muuttui parin vuoden päästä.

Yritys valmisti muun muassa hammas- ja kierukkavaihteita, penkkisorveja sekä koneruuvipuristimia ja kuorma-autojen mekaanisia kippejä. Hydraulisia pumppuja ja kippejä se alkoi tarjota 1950-luvulla, samoin kuin pylväsporakoneita. Kippikoneistojen valmistus päättyi 1960-luvun alussa ja V. Kumpulainen -nimisenä yhtiönä vuodesta 1958 toiminut yritys keskittyi teollisuusvaihteisiin. Siitä tuli kierukkavaihteiden johtavia valmistajia Euroopassa, mutta se oli myös lieriövaihteiden valmistajana edelläkävijä. Kumpulainen sai teollisuusneuvoksen arvonimen vuonna 1974. Hänen poikansa Vesa Kumpulainen, joka tuli 1978 Kumeraksi nimensä muuttuneen perheyhtiön toimitusjohtajaksi vuonna 1977, sai puolestaan teollisuusneuvoksen arvonimen vuonna 2002.

Lähteet
-------

1. 1 2 3  Veikko Kumpulainen *Biografiasampo*. Viitattu 27.1.2022.
2. ↑  Kuolleita. *Helsingin Sanomat*, 15.8.1977, s. 15.

Aiheesta muualla
----------------

* Kumera Corporation (englanniksi)
**Tiosalisyylihappo** (C7H6SO2) on karboksyylihappoihin ja tioleihin kuuluva orgaaninen yhdiste. Yhdistettä voidaan käyttää muun muassa muiden yhdisteiden valmistukseen.

Ominaisuudet, valmistus ja käyttö
---------------------------------

Huoneenlämpötilassa tiosalisyylihappo on vaaleankeltaista kiteistä ainetta, jonka haju on epämiellyttävä. Yhdiste liukenee vain niukasti veteen ja paremmin orgaanisiin liuottimiin, esimerkiksi etanoliin ja etikkahappoon. Aine hapettuu helposti ditiosalisyylihapoksi.

Tiosalisyylihappoa voidaan valmistaa 2-klooribentsoehapon ja alkalimetallisulfidien reaktiolla, jota katalysoi kuparisulfaatti, tai antraniilihaposta muodostetun diatsoniumsuolan ja alkalimetallisulfidien reaktiolla.

Tiosalisyylihappoa voidaan käyttää korroosionestoaineena ja bakteerien ja sienien kasvua estävänä aineena. Siitä valmistetaan lääketeollisuuden tuotteita, kuten tiomersaalia, tioindigoa ja muita väriaineita. Tiosalisyylihappoa käytetään myös analyyttisenä reagenssina raudan toteamiseen ja valokuvauskemikaalina.

Lähteet
-------

1. 1 2 3 4  Alén, Raimo: *Kokoelma orgaanisia yhdisteitä: Ominaisuudet ja käyttökohteet*, s. 728. Helsinki: Consalen Consulting, 2009. ISBN 978-952-92-5627-3.
2. 1 2  Mary R. Thomas: *Salicylic Acid and Related Compounds, Kirk-Othmer Encyclopedia of Chemical Technology*, John Wiley & Sons, New York, 2006.
3. 1 2 3  Susan Budavari (päätoim.): *Merck Index*, s. 1597. 12th Edition. Merck & Co. 1996. ISBN 0911910-12-3. (englanniksi)
4. 1 2 3  Robert D. Asford: *Ashford's Dictionary of Industrial Chemicals*, s. 888. 2nd Edition. Wavelength Publications, 2001. ISBN 0-9522674-2-X. (englanniksi)
**Eltel Networks**, lyhyesti **Eltel**, on pohjoismaissa toimiva yritys, joka rakentaa ja huoltaa sähkö- ja viestintäverkkoja. Eltelin pääkonttori sijaitsee Tukholmassa, ja sen osakkeella käydään kauppaa Tukholman pörssissä. Yritys esimerkiksi asentaa etäluettavia sähkömittareita ja rakentaa maanalaisia sähkönsiirtoverkkoja. Eltelillä oli vuoden 2020 lopussa 5 449 työntekijää.

Eltel perustettiin vuonna 2001, kun sijoitusyhtiö Capman osti Fortumilta sähkö- ja viestintäverkkojen rakentamisen sekä rautateiden sähköistämisen liiketoiminnan. Vuonna 2004 Capman myi Eltelin 190 miljoonalla eurolla ruotsalaiselle sijoitusyhtiölle Industri Kapitalille, joka yhdisti Elteliin ruotsalaisen televerkkoja rakentavan Swedia Networksin. Eltel laajensi toimintaansa yritysostoilla ja levittäytyi Baltiaan ja Puolaan. Vuonna 2007 Eltel vaihtoi taas omistajaa, kun Industri Kapital myi sen pääomasijoitusyhtiö 3i:lle. Helmikuussa 2015 Eltel listautui Tukholman pörssiin.

Vuonna 2014 Kilpailu- ja kuluttajavirasto vaati Elteliä maksamaan 35 miljoonan euron sakon kartellista. Viraston mukaan Eltel ja sen kilpailija Empower olivat sopineet voimajohtojen suunnittelu- ja rakentamisurakoiden hinnoista ja urakoiden jakautumisesta vuosina 2004–2011. Vuonna 2016 Markkinaoikeus hylkäsi vaateen vanhentuneena, koska virasto ei pystynyt todistamaan, että kartelli olisi jatkunut vuoden 2007 jälkeen.

Vuosina 2016 ja 2017 Eltel joutui vaikeuksiin. Yhtiö antoi useita tulosvaroituksia epäonnistuneiden projektien vuoksi. Toimitusjohtaja Axel Hjärne ja hallituksen puheenjohtaja Ulf Lundahl erosivat. Yhtiökokous ei myöntänyt vastuuvapautta Hjärnelle eikä entiselle hallituksen puheenjohtajalle Gerard Mohrille. Eltel keräsi osakeannilla sijoittajilta 150 miljoonaa euroa lisää rahoitusta. Yhtiö alkoi luopua ydinliiketoiminnan ulkopuolisista toiminnoista ja myi toimintojaan muun muassa Virossa ja Liettuassa. Vuonna 2020 Eltel teki taas voitollisen tuloksen.

Lähteet
-------

1. ↑  Håkan Dahlström appointed new President and CEO of Eltel  16.2.2022. Eltel. Viitattu 6.2.2023. (englanniksi)
2. 1 2 3 4 5 6  Key figures Eltel.  Arkistoitu 24.2.2021. Viitattu 28.2.2021. (englanniksi)
3. ↑  This is Eltel Eltel. Viitattu 1.3.2021. (englanniksi)
4. ↑  Suomessa testattu lähti vientiin *Talouselämä*.  13.11.2015. Viitattu 1.3.2021.
5. ↑  Voimansiirto irtosi Fortumista *Talouselämä*.  18.5.2001. Viitattu 1.3.2021.
6. ↑  CapMan myy Eltelin huikealla voitolla Ruotsiin *Helsingin Sanomat*.  22.10.2004. Viitattu 1.3.2021.
7. ↑  Sähkö- ja televerkkoyhtiö Eltel taas uudelle sijoittajalle *Helsingin Sanomat*.  13.6.2007. Viitattu 1.3.2021.
8. 1 2  Eltelin pörssitaival: hehkutusta, parjausta ja poliisitutkintaa – Herlinit tankkasivat lähes 40 miljoonalla eurolla *Kauppalehti*.  2.11.2017. Viitattu 1.3.2021.
9. ↑  Eltelille vaadittiin 35 miljoonan euron sakkoa kartellista – vaade hylättiin vanhentuneena *Yle uutiset*.  30.3.2016. Viitattu 28.2.2021.
Lontoossa vuonna 1815 Casimir Carbonnierin maalaama muotokuva Belgranosta
**Manuel Belgrano** (3. kesäkuuta 1770 Buenos Aires, Perun varakuningaskunta – 20. kesäkuuta 1820 Buenos Aires) oli argentiinalainen juristi, Argentiinan itsenäisyyssotien sotilasjohtaja ja Argentiinan lipun suunnittelija.

Napoleonin sotien aikana Belgrano taisteli englantilaisia vastaan näiden yrittäessä vuosina 1806 ja 1807 maihinnousua Río de la Platan alueelle. La Platan varakuningaskunnan irtauduttua Napoleonin sodissa heikentyneestä Espanjasta vuonna 1810, Belgranosta tuli maata hallitsevan juntan jäsen. Vuonna 1812 hän määräsi Argentiinan kansallislipun käyttöönoton Rosariossa. Vuonna 1811 armeija lähti kenraali Belgranon johdolla palauttamaan Buenos Airesin hallintoa vastaan kapinoinutta Paraguayta juntan hallintaan, mutta paraguaylaisjoukot torjuivat Belgranon hyökkäyksen. Belgrano kukisti espanjalaismieliset joukot Tucumánissa ja Saltassa Argentiinan luoteisosassa, mutta kärsi tappion nykyisen Bolivian alueella vuonna 1813. Hänet syrjäytti armeijan komentajana José de San Martín vuonna 1814.

Belgrano matkusti Eurooppaan etsimään Argentiinalle kuningasta Bernardino Rivadavian kanssa, josta tuli myöhemmin Argentiinan tasavallan ensimmäinen presidentti.

Katso myös
----------

* Argentiinan historia

Aiheesta muualla
----------------

* Kuvia tai muita tiedostoja aiheesta **Manuel Belgrano** Wikimedia Commonsissa

Lähteet
-------

1. 1 2 3  Belgrano, Manuel *Encyclopedia Britannica*.  2021. Viitattu 30.10.2021.
2. ↑  Paraguay *Encyclopedia Britannica*.  2021. Viitattu 30.10.2021.
3. ↑  Rosario *Encyclopedia Britannica*.  2021. Viitattu 30.10.2021.


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Espanja
* Ranska
* BnF data
* Argentiina
* Katalonia
* Saksa
* Israel
* Yhdysvallat
* Kreikka
* Alankomaat
* Puola
* Vatikaani

 |
|  |
| Henkilöt | 
* Deutsche Biographie

 |
|  |
| Muut | 
* SNAC
* IdRef

 |

 |
UNFPII:n jäsen Maria Eugenia Choque Quispe foorumin kokouksessa 2015.
YK:n alkuperäiskansojen pysyvän foorumin ensimmäinen puheenjohtaja Ole Henrik Magga
**YK:n alkuperäiskansojen pysyvä foorumi** tai **YK:n alkuperäiskansa-asioiden pysyvä foorumi** (engl. *United Nations Permanent Forum on Indigenous Issues*, UNPFII) on Yhdistyneiden kansakuntien talous- ja sosiaalineuvosto ECOSOCin alainen neuvoa-antava toimielin.

Foorumi käsittelee alkuperäiskansoja koskevia kysymyksiä erityisesti taloudellisen ja sosiaalisen kehityksen, kulttuurin, ympäristön, koulutuksen, terveyden ja ihmisoikeuksien alueelta.

Ajatus YK:n alkuperäiskansojen pysyvän foorumin perustamisesta formuloitiin YK:n ihmisoikeuskonferenssissa Wienissä vuonna 1993. Se aloitti toimintansa vuonna 2000 ja kokoontui ensimmäisen kerran vuonna 2002.

Foorumi kokoontuu vuosittain, ja siinä on 16 itsenäistä asiantuntijajäsentä. Jäsenyyskausi on kolmen vuoden mittainen. Hallitukset voivat nimittää kahdeksan jäsentä ja alkuperäiskansojen organisaatiot kahdeksan jäsentä, jotka tulee valita seitsemältä eri alueelta. Tarkkailijoina voivat foorumiin osallistua jäsenvaltiot, YK:n toimielimet, hallitustenväliset järjestöt, kansalaisjärjestöt ja alkuperäiskansojen organisaatiot.

Pysyvän foorumin johtajaksi valittiin 22.4.2019 suomensaamelainen Anne Nuorgam.

Lähteet
-------

1. ↑  Lapin yliopiston tutkija Anne Nuorgam valittu YK:n alkuperäiskansojen pysyvän foorumin varapuheenjohtajaksi *www.ualapland.fi*. Viitattu 24.4.2019.
2. ↑  Permanent Forum *www.un.org*. Viitattu 24.4.2019. (englanniksi)
3. ↑  Indigenous Peoples innovative process of establishing UNPFII and IWGIA's role in it *www.iwgia.org*. Viitattu 24.4.2019. (englanniksi)
4. ↑  Alkuperäiskansat | YK-liitto.fi *www.ykliitto.fi*. Viitattu 6.8.2018.
5. ↑  Anne Nuorgam valittu YK:n alkuperäiskansojen pysyvän foorumin puheenjohtajaksi *Yle Uutiset*. Viitattu 2.10.2019.

Aiheesta muualla
----------------

* YK:n sivut: United Nations Permanent Forum on Indigenous Issues (englanniksi)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
 Yhdistyneiden kansakuntien talous- ja sosiaalineuvosto |
| --- |
|  |
| Elimet | 
* Talous- ja sosiaalineuvoston puheenjohtaja

 |
|  |
| Toimikunnat | 
* Tilastotoimikunta
* CPD
* CSocD
* CSW
* CND
* CCPCJ
* CSTD
* UNFF

 |
|  |
| Alueelliset toimikunnat | 
* ECA
* ECE
* ECLAC
* ESCAP
* ESCWA

 |
|  |
| Asiantuntijaelimet | 
* CDP
* CEPA
* CESCR
* ISAR
* PFII
* UNGEGN
* UNGGIM
* Kansalaisjärjestöt
* Ohjelmat ja koordinaatio
* Vaarallisten aineiden kuljetus, luokitus ja merkintä
* Veroasioiden kansainvälinen yhteistyö

 |
|  |
| Muuta | 
* Yleiskokouksen rakennus
* YK:n rauhanrakennuskomissio
* YK:n korkean tason kestävän kehityksen poliittinen foorumi

 |

 |
|  |
| --- |
| Levodopa |
| Levodopa |
| Levodopa |
| **Systemaattinen (IUPAC) nimi** |
| (*S*)-2-amino-3-(3,4-dihydroksifenyyli)propaanihappo |
| **Tunnisteet** |
| CAS-numero | 59-92-7 |
| ATC-koodi | N04BA01 |
| PubChem CID | 6047 |
| DrugBank | DB01235 |
| **Kemialliset tiedot** |
| Kaava | C9H11NO4 |
| Moolimassa | 197,19 g/mol |
| **Farmakokineettiset tiedot** |
| Hyötyosuus | 30 % |
| Metabolia | Aromaattisten L-aminohappojen dekarboksylaasi |
| Puoliintumisaika | 0,75–1,5 tuntia |
| Ekskreetio | renaalinen 70–80 % |
| **Terapeuttiset näkökohdat** |
| Raskauskategoria | B3(AU) C(US)  |
| Reseptiluokitus | Reseptilääke |
| Antotapa | oraalinen |

CommonsCommons
Wikimedia Commonsissa on kuvia tai muita tiedostoja aiheesta **Levodopa**.
**Levodopa** (L-dopa, 3,4-dihydroksi-L-fenyylialaniini, C9H11NO4) on rakenteeltaan aminohappo ja lääkeaine, jota käytetään yleisesti Parkinsonin taudin hoidossa. L-dopa läpäisee veri-aivoesteen, minkä jälkeen siitä muodostuu aminohappodekarboksylaasin avulla dopamiinia. L-dopasta muodostuva dopamiini lievittää Parkinsonin taudin oireita kuten vapinaa ja lihasjäykkyyttä, mutta voi myös aiheuttaa psyykeen ja mielialaan kohdistuvia haitallisia vaikutuksia. Pitkään käytettynä L-dopa aiheuttaa potilaalle tahattomia pakkoliikkeitä. L-dopa imeytyy nopeasti ruoansulatuskanavasta. Lääkkeen huippupitoisuus plasmassa saavutetaan noin tunnin kuluttua lääkkeen nauttimisesta tyhjään mahaan. L-dopaa myydään kauppanimillä Kardopal, Madopar ja Sinemet.

L-dopan ongelmana on sen nopea hajoaminen elimistössä metaboliiteiksi hajottajaentsyymien vaikutuksesta. Tärkeimmät L-dopaa hajottavat entsyymit ovat dopadekarboksylaasi (DDC) ja katekoli-O-metyylitransferaasi (COMT), jotka vaikuttavat sekä keskushermostossa että sen ulkopuolella. Pelkästään keskushermostossa toimiva hajottajaentsyymi on monoamiinioksidaasi (MAO). Hajottajaentsyymien toimintaa pyritään torjumaan niin sanotuilla estolääkkeillä, jotka estävät tai hidastavat entsyymien vaikutusta. Lääkettä annetaan yleensä sen tuhoutumista estävän aineen (karbidopa, benseratsidi) kanssa. Nämä aineet eivät läpäise veri-aivoestettä. Ne hidastavat levodopan hajoamista aivojen ulkopuolella, ja siksi levodopan annos voidaan pitää pienempänä ja sivuvaikutukset jäävät pienemmiksi.

DDC:n estolääkkeitä ovat benseratsidi ja karbidopa. COMT:n vaikutusta estäviä lääkkeitä ovat tolkaponi ja entakaponi. MAO-entsyymin estolääkkeenä käytetään selegiliiniä. Niiden käytöllä on sivuvaikutuksina käytös- ja hillitsemishäiriöitä ja pakonomaista käyttäytymistä, jotka ilmenevät esimerkiksi ahmimisena, hallitsemattomana rahankäyttönä ja ostohaluna.
**3-hydroksi-2-naftoehappo** (C11H8O3) eli **3-hydroksi-2-naftaleenikarboksyylihappo** on aromaattisiin karboksyylihappoihin kuuluva orgaaninen yhdiste. Yhdistettä voidaan käyttää väriaineiden valmistukseen.

Ominaisuudet, valmistus ja käyttö
---------------------------------

Huoneenlämpötilassa 3-hydroksi-2-naftoehappo on vaaleankeltaista kiteistä ainetta. Yhdiste liukenee vain niukasti veteen, mutta paremmin emäksisiin liuoksiin. Aine liukenee muun muassa etanoliin, dietyylieetteriin ja kloroformiin. 3-hydroksi-2-naftoehappo reagoi muun muassa karboksyylihapoille tyypillisesti ja elektrofiilisella aromaattisella substituutiolla.

3-hydroksi-2-naftoehappoa valmistetaan 2-naftolista ja hiilidioksidista Kolbe–Schmitt-reaktiolla emäksisissä oloissa 235–260 °C:n lämpötilassa.

3-hydroksi-2-naftoehappoa käytetään lähtöaineena valmistettaessa useita atsovärejä, ja myös siitä valmistetut amidit ovat merkittäviä väriaineiden synteeseissä käytettäviä yhdisteitä.

Lähteet
-------

1. 1 2 3  Alén, Raimo: *Kokoelma orgaanisia yhdisteitä: Ominaisuudet ja käyttökohteet*, s. 483. Helsinki: Consalen Consulting, 2009. ISBN 978-952-92-5627-3.
2. ↑  3-hydroksi-2-naftoehapon kansainvälinen kemikaalikortti Viitattu 16.3.2023.
3. 1 2 3  Mannan Talukder & Curtis R. Kates: *Naphthalene Derivatives, Kirk-Othmer Encyclopedia of Chemical Technology*, John Wiley & Sons, New York, 2000.
4. 1 2 3  Gerald Booth: *Naphthalene Derivatives, Ullmann's Encyclopedia of Industrial Chemistry*, John Wiley & Sons, New York, 2000.
5. ↑  Susan Budavari (päätoim.): *Merck Index*, s. 830. 12th Edition. Merck & Co. 1996. ISBN 978-0-911910-12-4. (englanniksi)
**Markkeriavusteinen valinta** on jalostuksen työkalu, jolla voidaan tehostaa risteyttämistä. Eliön perimästä tutkitaan tiettyjä DNA-merkkejä eli markkereita, joista voidaan päätellä eliöllä olevia perinnöllisiä ominaisuuksia.

Markkeriavusteisen valinnan etuja
---------------------------------

Markkerien avulla jalostusta voidaan nopeuttaa, kun eliön perimä voidaan tuntea jo varhaisessa vaiheessa, ennen kuin perinnölliset ominaisuudet näkyvät ilmiasussa. Lisäksi voidaan tuntea perinnöllinen ominaisuus, joka ei koskaan näy ilmiasussa esimerkiksi sukupuolen vuoksi. Voidaan vaikkapa tutkia, millaiset utareiden laadun geenit on sonnilla. Perinteinen menetelmä olisi tutkia sonnin naarasjälkeläisten ilmiasua, mutta markkerit voidaan tutkia sonnin alkiosta jo ennen kuin se on syntynytkään.

Intiassa jalostettiin markkeriavusteisella valinnalla hyviä aminohappoja sisältävä maissi (QPM, *quality protein maize* eli ’laatuproteiini-maissi’). Eri QPM-lajikkeita viljellään laajalti kehitysmaissa. Aminohappojen ilmentymistä koodaava geeni on resessiivinen, ja perinteinen tapa takaisinristeyttää QPM vaatii kymmenen sukupolvea. Molekyläärisillä markkereilla tunnistetaan suotuisan mutaation kantajakasvi, mikä nopeuttaa prosessia. Markkeriavusteisuus ei tässä tapauksessa herätä geenimanipulaation kritiikkiä, koska menetelmään ei liittynyt geenimanipulaatiota. 

Markkereita tutkimalla voidaan määrittää eliön perinnöllisiä ominaisuuksia vaikeasti havaittavien ominaisuuksien osalta ja ympäristötekijöiden ilmiasua muuttavasta vaikutuksesta huolimatta.

Lähteet
-------

* Maailman huipulle kanojen ja naudan perimän kartoituksessa *MTT:n vuosikertomus 2000*. Maa- ja elintarviketalouden tutkimuskeskus. Viitattu 8.2.2009.

### Viitteet

1. ↑  In this issue. Quality protein maize for nutritional security.  *Current Science*, 25.1.2009, 96. vsk, nro 2, s. 176. Bangalore, Intia:  Current Science Association. Artikkelin verkkoversio (PDF).  (englanniksi)
2. ↑  Gupta, H. S. & al.: Quality protein maize for nutritional security: rapid development of short duration hybrids through molecular marker assisted breeding.  *Current Science*, 25.1.2009, 96. vsk, nro 2, s. 230–237. Bangalore, Intia:  Current Science Association. Artikkelin verkkoversio (PDF).  (englanniksi)

Aiheesta muualla
----------------

* Markkerien käyttö sonnien valinnassa nopeuttaa jalostusta Helsingin yliopiston maatalous–metsätieteellinen tiedekunta.  [vanhentunut linkki]
**Enslaved: Odyssey to the West** on Ninja Theoryn kehittämä ja Namco Bandain julkaisema toimintaseikkailupeli. Peli on julkaistu vuonna 2010 PlayStation 3:lle ja Xbox 360:lle.

Tarina
------

Peli sijoittuu 150 vuoden päähän tulevaisuuteen, jossa ihmiskunnan jäänteet elävät muutamissa siirtokunnista ja mekanoidit uhkaavat orjuuttamisella. Monkey ja Trip pakenevat orjuuttajien aluksesta.

Pelaaminen
----------

Peli yhdistää tasohyppelyä ja melee-taistelua yksinkertaiseen ampumiseen. Lisäksi Trip voi tehdä harhautuksia vihollisten hämäämiseen. Pelissä on yksinkertaista pulmien ratkomista.

Vastaanotto
-----------

Peli on saanut IGN:n arvostelussa arvosanaksi 8/10. Alun kankea taistelu muuttuu sulavammaksi pelin edetessä ja pelin paikat saavat kehuja. Pelissä on umpeenkasvaneita kaupungin katuja sekä vuoristomaisemaa. Myös animointi saa kehuja. Mielikuvituksellisuus, hillitty kerronta ja kiehtovat hahmot asettavat pelin muita vastaavia edelle.

Ääninäyttelijät
---------------

Pelin ääninäyttelijät:

|  |  |  |
| --- | --- | --- |
|  Andy Serkis  | … |  Monkey
  |
|  Lindsey Shaw  | … |  Trip
  |
|  Richard Ridings  | … |  Pigsy
  |

Lähteet
-------

1. 1 2 3 4  Matt Wales: Enslaved: Odyssey to the West UK Review *ign.com*.  5.10.2010. Viitattu 8.1.2023. (englanniksi)
2. ↑  Enslaved: Odyssey to the West (2010) *behindthevoiceactors.com*. Viitattu 8.1.2023. (englanniksi)

Aiheesta muualla
----------------

* *Enslaved: Odyssey to the West* MobyGamesissa (englanniksi)